Ričardas Bartkevičius (1959)

Ričardas Bartkevičius (g. 1959 m. vasario 21 d. Vilniuje) – lietuvių dailininkas, tapytojas, pedagogas, vienas iš žymiausių lietuvių neoekspresionizmo atstovų.Ramutė Rachlevičiūtė. Ričardas Bartkevičius. Visuotinė lietuvių enciklopedija. 2018-09-24. Nuoroda tikrinta 2025-10-16.

 Biografija 
Gabumai dailei pasireiškė dar ankstyvoje vaikystėje, dailės studijos prasidėjo Vilniaus J. Vienožinskio dailės mokykloje. Pirmoji personalinė Ričardo Bartkevičiaus paroda įvyko 1979 m. 1986 m. baigė Vilniaus dailės institutą (dabar Vilniaus dailės akademija). Studijų metais susipažino su tokiais lietuvių dailės korifėjais kaip Sofija Veiverytė, Algimantas Švėgžda, Antanas Gudaitis, Augustinas Savickas, Jonas Čeponis. Aktyvūs kūrybiniai ryšiai tebesieja su Gintaru Palemonu Janoniu.

Ieškodamas savo stiliaus Ričardas Bartkevičius žavėjosi ir įkvėpimo sėmėsi El Greko, Džakopo Tintoreto ir Piterio Breigelio kūryboje. Vėliau domėjosi vokiečių, prancūzų, lietuvių ekspresionizmo atstovais. 1982 m., 1984 m. lankėsi Armėnijoje, Gruzijoje. Šių šalių viduramžių tapybos koloristika, primityvaus meno tradicija rado atgarsį tolimesnėje kūryboje.

Nuo 1990 m. Lietuvos dailininkų sąjungos narys, 1994 m. inicijavo dailininkų grupės „Ė“ susikūrimą, nuo 1996 m. tapo „Individualistų” grupės nariu.

Gyvendamas 1997 m. Vokietijoje (buvo laimėjęs Speyr miesto stipendiją) susipažino su tuometinėmis vokiečių meno aktualijomis. 1999 m. pelnė Lietuvos dailininkų sąjungos metinę premiją ir Aukščiausio laipsnio valstybės stipendiją. 2004 m. vėl pelnė Aukščiausio laipsnio valstybės stipendiją.

Nuo 1990 m. Lietuvos edukologijos universiteto dėstytojas, profesorius, ilgą laiką buvo Dailės katedros vedėju.

 Kūryba 

Žymiausi dailės darbai:
„Neregio išgydymas“ (1991), „Autoportretas su rėmu“ (2001), „Aukštasis pilotažas“ (2005),„Akropolio kultūra“ (2006), „Mūza vedanti dailininką į muziejų“ (2007).


Personalinės parodos:

 2020 m. R. B. apie R. B., Dailininkų sąjungos galerija, Vilnius.
 2018 m. Metamorfoza, Galeria Florianska 22, Krokuva, Lenkija.
 Kuklus kasdienybės spindesys=El discreto encanto de la vida cotidiana, ArteriaBCN, Ispanija.
 2016 m. ŽiūRėk. Galerija „Laiptai“, Šiauliai.
 Apie daiktus... Alytaus kultūros ir komunikacijos centras, Alytus.
 2013 m. R. Bartkevičiaus tapybos paroda, skirta Lietuvos pirmininkavimui ES tarybai (2013 10 02 – 10 31), LR Užsienio reikalų ministerija, Vilnius.
 „Self-Identity“ (2013 05 05 – 05 11) Escola Superior de Artes e Design, Porto, Portugal.
 2012 m. „Paprasta kaip 2x2“, (2012 12 06 – 2013 01 02), Lietuvos dailininkų sąjungos parodų salė, Vilnius, Lietuva;
 „R. Bartkevičius: Painting“ (2012 05 07 – 2012 05 13) Dumlupinar University Gallery, Kutahya, Turkey.
 „Gėlėmis apie moteris“, (2012 03 08 – 05 08), Beatričės Grincevičiūtės memorialinis butas-muziejus "Beatričės namai", Vilnius, Lietuva;

 2009 m. „R. B. ART 1986-2009“, (2009 01 27 – 02 18), „Arkos” galerija, Vilnius, Lietuva;

 2008 m. „Tapyba”, (2008 02 22 – 04 20), Lietuvos nacionalinė filharmonija, Vilnius;
„Žavi kasdienybė“ tapybos darbų paroda, (2008 03 08 – 06 08), „Liepa“, Palanga;
„Tapyba“, (2008 05 03 – 06 30) projektas „East Europe Art Meetings“, Galeria Sztuki Współczesnej WIGRY, Dom Pracy Tworczej, Vygriai, Lenkija.
 2006 m. „Garsas ir spalva“ (2006 10 28) Lietuvos techninė biblioteka, Vilnius, Lietuva;
„Ričardas Bartkevičius – tapyba“ (2006 03 15-05 15) „Kolonada“, Druskininkai, Lietuva;
 2004 m. „Pa-Ri Pa-Ri“ (2004 01 13 – 02 11) Maldžio galerija, Vilnius, Lietuva;
„Personalinė tapybos paroda (2003 12 19 – 2004 02 19) VPU galerija „2003“, Vilnius, Lietuva;
 2003 m. „Ričardas Bartkevičius, tapyba, Leif Sylvester, skulptūra“ Python galerija, Kopenhaga, Danija;
„Tapybos paroda“ Lyngby Kulturhus Kopenhaga, Danija;
 2001 m. „Tapyba“ Klaipėdos parodų rūmai, Klaipėda, Lietuva;
 2000 m. „Tapyba“ (2000 10 25) Savicko paveikslų galerija, Vilnius, Lietuva;
 1999 m. Personalinė tapybos paroda „Vartų“ galerija, Vilnius, Lietuva;
 1998 m. „Natiurmortai“ Nacionalinė M. Mažvydo biblioteka, Vilnius, Lietuva;
„Spazieren gehen in die Farbe“ Kunstlerbund/Kunstlerhaus, Speyer, Vokietija;
 1995 m. „Tapyba“ Lietuvos nacionalinė filharmonija, Vilnius, Lietuva;
 1994 m. „Ričardas Bartkevičius - paveikslai” „Arkos” galerija, Vilnius, Lietuva;
 1991 m. „Tapyba. Dviejų autorių paroda“, Šiuolaikinio meno centras, Vilnius, Lietuva;
 1988 m. „Ričardas Bartkevičius – tapybos paroda” Lietuvos Valstybinė Respublikinė Biblioteka, Vilnius, Lietuva;
 1987 m. Personalinė paroda Lietuvos Valstybinė Respublikinė Biblioteka, Vilnius, Lietuva;

Darbų yra įsigiję: Speyer miesto savivaldybės kolekcija (Vokietija) – „Manfredo filosofija“ 1997 m.; Tore Canavese (Italija) miesto savivaldybės kolekcija, „Gailestingasis Samarietis“ 2000 m.; Zimmerli dailės muziejus (JAV) – „Stacija“ 2001 m.; Lietuvos dailės muziejus (Lietuva) – „Hamletas“ 1987 m., „Jauna pora“ 1988 m., „Normali šeima“ 1988 m., „Neoikaras“ 1988 m., „Didelis tikslas“ 1988 m., „Ikaro kritimas“ 1987 m., „Marsijus“ 1991 m.; Vilniaus miesto (Lietuva) savivaldybės kolekcija „Apie Barborą Radvilaitę“ 1989 m.; Modernaus meno centras (Lietuva) - „Gėlės ir žirklės“ 2002 m., „Be pavadinimo“ 2005 m., „Flirtas“ 2007 m., „Apie drąsą“ 2008 m., „Apie pažinimą“ 2008 m., „Žaislų dėžė“ 2006 m., „Pokalbis (drėlė ir pjūklas)“ 2006 m., „Apie literatūros meną“ 2006 m.

Darbai privačiose kolekcijose: Angletas (Prancūzija), Bona (Vokietija), Izraelis, Kopenhaga (Danija), Niujorkas, Pitsburgas (JAV), Norvegija, Speyr (Vokietija), Tore Canavese (Italija), Torontas (Kanada), Vilnius (Lietuva), Druskininkai (Lietuva), Kaunas (Lietuva), Klaipėda (Lietuva).

 Pedagoginė veikla 
Skaitytos paskaitos:

 Malagos universitetas (Ispanija), 2019 m.;
 Malagos universitetas (Ispanija), 2018 m.;
 Malagos universitetas (Ispanija), 2017 m.;
 Malagos universitetas (Ispanija), 2016 m.;
 Dumlupinar universitetas, Kutahia, (Turkija), 2015 m.;
 Escola Superior de Artes e Design (Portugalija), 2013 m.;
 Dumlupınar universitete (Turkija), 2012 m.;
 Aalto universitete (Suomija), 2010 m.;
 ESAD universitete (Portugalija), 2010 m.;
 Flensburgo universitete (Vokietija), 2006 m.

Ekspertinė veikla: SKVC (nuo 2008 m.), MOSTA (nuo 2011 m.).

Pagrindiniai pedagoginiai darbai:

 Bartkevičius, R. (2015). Kūrybiška raiška tapyboje. – Vilnius: Lietuvos edukologijos universiteto leidykla. ISSN 2335-240X; ISBN 9786094710322.
 Bartkevičius, R. (2011). Vizuali kalba: spalva. – Vilnius, ISBN 978-9955-20-604-0.
 Bartkevičius, R. (2006). Reikalavimai bakalauro baigiamojo darbo rengimui. – Vilnius, ISBN 9955-665-78-5.
 Bartkevičius, R. (2004). Tapybos pagrindai. – Vilnius, ISBN 9955-592-62-1.

 Literatūra 
 Ričardas Bartkevičius. Metamorphoses. (2018). [Collection of peer-reviewed articles and Ričardas Bartkevičius’ artworks = recenzuotų straipsnių ir Ričardo Bartkevičiaus meno darbų rinkinys = zbiór recenzowanych artykułów i dzieł sztuki Ričardasa Bartkevičiusa]. Krakow: Galeria Floriańska 22, ISBN 978-83- 945965-2-1.
 Lietuvos tapyba. 1960–2013. – Vilnius: Modernaus meno centras, 2014, p. 19, 20, 38, 344-345, 404, ISBN 978-609-8136-03-6.
 Ričardas Bartkevičius. Malarstwo = Ričardas Bartkevičius. Tapyba = Ričardas Bartkevičius. Paiting: Galeria Sztuki Współczesnej WIGRY, Dom Pracy Twórczej, Wigry, 2008, ISBN 83-89959-41-0.
 Andriuškevičius A. „Semi-nonconformist Lithuanian painting“. / From Gulag to Glasnost: Nonconformist Art from the Soviet Union. – USA: Thames and Hudson, 1995, p. 218–226.
 Art of the Baltics. (Appendix C: Major Events in Lithuanian History and Culture) – USA: A copublication of Rutgers University Press (New Brunswick, New Jersey, and London), and The Jane Voorhees Zimmerli Art Museum Rutgers, The State University of New Jersey, 2002, p. 438.
 Baltic Art during the Brezhnev Era: Nonconformist Art in Estonia, Latvia and Lithuania. – USA: New Jersey, Rutgers University, p. 28-30.
 Visuotinė lietuvių enciklopedija. T. 2. – Vilnius: Mokslo ir enciklopedijų leidybos institutas, 2002, p. 681–682.
 72 lietuvių dailininkai apie dailę. – Vilnius: Vilniaus dailės akademijos leidykla, 1998, p. 47, ISBN 571-43-X.

 Šaltiniai 

 Nuorodos 
 Ričardo Bartkevičiaus biografija 
 Ričardas Bartkevičius aktualijos
 Ričardo Bartkevičiaus tinklalapis
 Ričardo Bartkevičiaus darbai 
 Ričardo Bartkevičiaus darbai 
 Ričardo Bartkevičiaus darbai lietuvių dailės istorijos kontekste
 Ričardo Bartkevičiaus kūryba Modernaus meno centre
 Apie Ričardo Bartkevičiaus kūrybą Monika Krikštopaitytė
 Apie Ričardo Bartkevičiaus kūrybą Kęstutis Šapoka
 Apie Ričardo Bartkevičiaus kūrybą Rita Mikučionytė
 Ričardo Bartkevičiaus asmeninis puslapis

Kategorija:Lietuvos tapytojai ekspresionistai
Kategorija:Lietuvos pedagogai